**Δικαιολογητικά πρόσληψης αναπληρωτών/τριών εκπ/κών**

Ενημερώνουμε τους/τις εκπαιδευτικούς που θα προσληφθούν ως αναπληρωτές/τριες στη Διεύθυνση ΔΕ Ηλείας ότι πρέπει να προσκομίσουν ΟΛΑ τα απαιτούμενα δικαιολογητικά πρόσληψης σε ευκρινή φωτοαντίγραφα κατά την ημέρα ανάληψης υπηρεσίας.

**Τα δικαιολογητικά που απαιτούνται είναι τα εξής:**

1. Εκτύπωση σελίδας από το ΟΠΣΥΔ στην οποία αναγράφεται το ΑΦΜ.

2. Φωτοτυπία οποιουδήποτε εντύπου στο οποίο αναγράφεται το ΑΜΚΑ.

3. Φωτοτυπία  οποιουδήποτε εντύπου στο οποίο αναγράφεται το ΑΜΑ ΙΚΑ.

4.Φωτοαντίγραφο πτυχίου (Σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου).

5.Φωτοτυπία δελτίου Αστυνομικής Ταυτότητας

6.Πρωτότυπη γνωμάτευση (**του τελευταίου τρίμηνου)** παθολόγου ή γενικού ιατρού Δημόσιου νοσοκομείου ή ιδιώτη (να πιστοποιείται η υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα . **Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ης μισθοδοσίας.

7.Πρωτότυπη γνωμάτευση (**του τελευταίου τρίμηνου)** ψυχιάτρου Δημόσιου νοσοκομείου ή ιδιώτη γιατρού  (να πιστοποιείται η ψυχική υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα . **Υποχρεωτική προσκόμιση** με την πρόσληψη. Απαραίτητη προϋπόθεση σε κάθε περίπτωση για την καταβολή της 1ης μισθοδοσίας.

8. Πιστοποιητικό Στρατολογίας τύπου Α (Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της υπηρεσίας μας).

9. Φωτοτυπία 1ης σελίδας  βιβλιαρίου Εθνικής Τραπέζης για αναπληρωτές ΕΣΠΑ & ΠΔΕ ή οποιασδήποτε τράπεζας για αναπληρωτές κρατικού, με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).

10. Μεταπτυχιακοί, διδακτορικοί τίτλοι σπουδών  (σε περίπτωση ξενόγλωσσου τίτλου να προσκομισθούν επιπλέον : α. φωτοαντίγραφο επίσημης μετάφρασης, β. φωτοαντίγραφο πράξη αναγνώρισης ΔΟΑΤΑΠ).

11. Σεμινάριο 400 ωρών ή ετήσιο στην Ειδική Αγωγή (αν υπάρχει και μόνο σε περίπτωση πρόσληψης από τον πίνακα Ειδικής Αγωγής).

12. Φωτοαντίγραφα των Βεβαιώσεων Προϋπηρεσίας ανά έτος (όχι συγκεντρωτική εκτύπωση από το ΟΠΣΥΔ).

13. Όσοι έχουν βεβαίωση Προϋπηρεσίας από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν η σχέση εργασίας, το ωράριο (πλήρες, ή μειωμένο), το υποχρεωτικό πλήρες ωράριο σε περίπτωση εργασίας με μειωμένο ωράριο)η διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς και αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.

14. Αναλυτική Κατάσταση Ενσήμων από τον ΕΦΚΑ.

15. Πιστοποιητικό Οικογενειακής Κατάστασης (μπορεί να εκτυπωθεί μέσω της Κεντρικής  Διαδικτυακής Πύλης της Δημόσιας Διοίκησης «ΕΡΜΗΣ» <http://www.ermis.gov.gr> για διευκόλυνση της διαδικασίας) -Υποχρεωτική αυτεπάγγελτη αναζήτηση από την υπηρεσία.

16. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.

17. Πιστοποιητικό εντοπιότητας (μπορεί να εκτυπωθεί μέσω της  Κεντρικής  Διαδικτυακής Πύλης της Δημόσιας Διοίκησης «ΕΡΜΗΣ» <http://www.ermis.gov.gr>).

**Στην υπηρεσία συμπληρώνονται τα εξής:**

1.Αίτηση αναγνώρισης συνάφειας μεταπτυχιακού (αν δεν είναι τυπικό προσόν πρόσληψης).

 Εφιστούμε την προσοχή σας στο εξής: η προσμέτρηση του μεταπτυχιακού για μισθολογική εξέλιξη θα αρχίσει αυστηρά και απαρέγκλιτα από την ημερομηνία υποβολής της αίτησης σας.

2. Αίτηση αναγνώρισης προϋπηρεσίας -Υπεύθυνη δήλωση ότι για την εν λόγω προϋπηρεσία δεν λάβατε σύνταξη, αποζημίωση ή άλλο βοήθημα αντί σύνταξης, δεν ασκείτε εμπορία κατ΄ επάγγελμα και δεν έχει ασκηθεί ποινική δίωξη σε βάρος σας.

3. Έντυπο με ατομικά στοιχεία.

**Τονίζουμε ότι η προσκόμιση ΟΛΩΝ των δικαιολογητικών είναι ΑΠΑΡΑΙΤΗΤΗ**

Παρακαλούμε να φροντίσετε έγκαιρα για την συλλογή των δικαιολογητικών προκειμένου να λειτουργήσει ομαλά η διαδικασία των προσλήψεων και των τοποθετήσεων στις σχολικές μονάδες.

 **Καλή σχολική χρονιά!**